b'\n_START_ARTICLE_\nRenvall\n_START_PARAGRAPH_\nRenvall on ainakin kolmen suomalaisen suvun nimi. N\xc3\xa4ist\xc3\xa4 kahteen, suurella todenn\xc3\xa4k\xc3\xb6isyydell\xc3\xa4 yhteist\xc3\xa4 alkuper\xc3\xa4\xc3\xa4 olevaan sukuun on kuulunut paljon tiedemiehi\xc3\xa4 ja taiteilijoita. Osa on suomentanut nimens\xc3\xa4 muotoon Reenkola._NEWLINE_Kaksi vanhempaa Renvall-sukua on Halikosta, aikoinaan yhteen kuuluneilta Ala-Knaapin ja Yl\xc3\xa4-Knaapin ratsutiloilta, ja ne ovat todenn\xc3\xa4k\xc3\xb6isesti samaa alkuper\xc3\xa4\xc3\xa4. Ala-Knaapin Renvallien kantais\xc3\xa4 on vuonna 1811 kuollut ratsutilallinen Simo Simonpoika. H\xc3\xa4nen poikansa Kustaa Simonpoika (Gustaf Renvall) otti opintielle l\xc3\xa4hdetty\xc3\xa4\xc3\xa4n k\xc3\xa4ytt\xc3\xb6\xc3\xb6n nimen Renvall, jota mahdollisesti oli k\xc3\xa4ytt\xc3\xa4nyt jo aiemmin joku l\xc3\xa4hisukulainen. Samaten my\xc3\xb6s Yl\xc3\xa4-Knaapin Renvallien kantais\xc3\xa4n, is\xc3\xa4nt\xc3\xa4 Henrik Jaakonpojan poika, my\xc3\xb6hempi Naantalin pormestari Henrik Henrikinpoika (1787\xe2\x80\x931831) otti opintielle l\xc3\xa4hdetty\xc3\xa4\xc3\xa4n nimen Renvall.'